CELEX: C2007/235/16
Language: mt
Date: 2007-10-06 00:00:00
Title: Kawża C-348/07: Talba għal deċiżjoni preliminari mressqa mil-Landgericht Hamburg (Il-Ġermanja) fis- 27 ta' Lulju 2007 — Turgay Semen vs Deutsche Tamoil GmbH

6.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 235/10
            
         Talba għal deċiżjoni preliminari mressqa mil-Landgericht Hamburg (Il-Ġermanja) fis-27 ta' Lulju 2007 — Turgay Semen vs Deutsche Tamoil GmbH
   (Kawża C-348/07)
   (2007/C 235/16)
   Lingwa tal-kawża: il-Ġermaniż
   Qorti tar-rinviju
   Landgericht Hamburg (Il-Ġermanja)
   Partijiet fil-kawża prinċipali
   
      Rikorrent: Turgay Semen.
   
      Konvenuta: Deutsche Tamoil GmbH.
   Domandi preliminari
   
               1)
            
            
               Huwa konformi ma' l-Artikolu 17(2)(a) tad-Direttiva tal-Kunsill 86/653/KEE, tat-18 ta' Diċembru 1986, dwar il-koordinazzjoni tal-liġijiet ta' l-Istati Membri li jirrigwardaw aġenti kummerċjali li jaħdmu għal rashom (1), li d-dritt ta' l-aġent kummerċjali għal kumpens ikun limitat mit-telf ta' kummissjoni tiegħu li jirriżulta mit-terminazzjoni tar-relazzjoni kuntrattwali, anki meta l-vantaġġi miżmuma mill-intraprenditur għandhom ikunu kkunsidrati bħala superjuri?
            
         
               2)
            
            
               Fil-każ fejn l-intraprenditur jappartjeni għal grupp ta' kumpanniji, il-vantaġġi li ħadu l-kumpanniji tal-grupp jagħmlu parti minn dawn il-vantaġġi?
            
         
      (1)  ĠU L 382, p. 17.